burgasdotpro/wikipedia huggingface dataset:
Peter Baláž (esperantista)

Peter Baláž (* 8. október 1979, Partizánske) je slovenský vydavateľ a esperantista, laureát ocenenia Esperantista roka za rok 2012.
Osobný život.
Momentálne býva v Partizánskom. Venuje sa grafike, filmovaniu, písaniu článkov. Obľubuje metalovú hudbu, vedecko-fantastické filmy, meditáciu. Ovláda slovenčinu, češtinu, esperanto, nemčinu, angličtinu, poľštinu a ruštinu.
Práca a dobrovoľníctvo.
Po štúdiu na Hotelovej akadémii v Piešťanoch pracoval približne 2 roky v Nemecku a Rakúsku.
Angažuje sa v medzinárodnom esperantskom hnutí a vzdelávacích projektoch. V roku 2003 spoluzaložil Slovenskú esperantskú mládež a v rokoch 2003-2008 bol jej predsedom. V roku 2004 bol zvolený za podpredsedu Slovenskej esperantskej federácie. Je koordinátorom občianskeho združenia E@I (od 2003 aktívny člen, od 2005 koordinátor), členom vedenia Európskej esperantskej únie (od 2005), bývalým členom vedenia Wikimedie Slovenská republika (marec 2012 - september 2012) a bývalým členom revíznej komisie tejto organizácie (september 2012 – 2019). Je majiteľom súkromného vydavateľstva Espero, ktoré vzniklo v roku 2003.
Organizovanie podujatí.
Peter Baláž organizoval a organizuje niekoľko podujatí.
Baláž v roku 2007 viedol testovaciu letnú esperantskú školu "Slava Esperanto-Studado" ("Slovanská škola esperanta" - SES). Podľa pôvodného návrhu, na ktorom sa Baláž zúčastnil, sa malo podujatie každý rok konať v inej slovanskej krajine a poskytovať účastníkom kurzy esperanta a slovanskej kultúry. Ďalší rok však Baláž zmenil zmysel podujatia a spravil z neho fyzické stretnutie používateľov "lernu!". Následne sa do organizačného tímu dostali "lernu!", E@I (prevádzkovateľ "lernu!") a SKEJ – Slovenská esperantská mládež a názov bol zmenený na „Letná škola esperanta“, pričom skratka naďalej ostala „SES“. Odvtedy bol SES organizovaný každý rok na Slovensku a v roku 2014 aj v Rusku. Baláž bol hlavným organizátorom každého SESu.
V roku 2010 prebrala E@I organizovanie Konferencie o využití esperanta vo vede a technike (KAEST) s Balážom ako hlavným organizátorom.
Baláž bol predsedom organizačného výboru 101. svetového kongresu esperanta, ktorý sa uskutočnil v roku 2016 v Nitre na Slovensku.
Ocenenia.
V rokoch 2006-2009 a v 2011-2012 bol nominovaný na medzinárodné ocenenie „Esperantista roka”, ktoré vyhlasuje časopis La Ondo de Esperanto. V roku 2008 skončil na druhom mieste, v roku 2011 na treťom, v roku 2012 sa stal laureátom tohto ocenenia za „zriadenie, vývoj a starostlivosť o dôležité internetové projekty; vzornú spoluprácu s krajinskými a Európskymi inštanciami; usporiadanie Letnej školy esperanta a vedeckej konferencie KAEST; vydanie dôležitých diskov, kníh, brožúr a filmov v alebo o esperante; a za to, že je úspešný v stimulovaní a (znovu)aktivovaní mnohých talentovaných mládežníkov, ktorí by bez toho možno stratili záujem o esperanto.“
V roku 2005 bol vedením Slovenskej esperantskej federácie zvolený za slovenského „Esperantistu roka”. Jeho činnosť bola niekoľkokrát ocenená v slovenskej ankete „Esperantský čin roka”, konkrétne v 2007 za organizovanie Letnej školy esperanta (SES) a v 2008 za organizovanie podujatia Týždeň činu ( - AS).
Mravčan amónny

Mravčan amónny (NH4HCO2) je amónna soľ kyseliny mravčej. Je to bezfarebná, hygroskopická, kryštalická pevná látka.
Použitie.
Čistý mravčan amónny sa rozkladá na formamid a vodu. Kyselinu mravčiu je možno získať reakciou mravčanu amónneho so zriedenou kyselinou a pretože mravčan amónny sa tiež vyrába z kyseliny mravčej, môže slúžiť ako spôsob uloženia kyseliny mravčej.
V prítomnosti paládia sa mravčan amónny rozkladá na vodík, oxid uhličitý a na amoniak. Vodík adsorbuje na povrch kovového paládia, kde môže reagovať s rôznymi funkčnými skupinami. Napríklad alkény môžu byť adované na alkány, alebo formaldehyd na metanol. Aktivované jednoduché väzby na heteroatómy a tiež môžu byť nahradené atómami vodíka (hydrogenácia).
Mravčan amónny môže byť použitý v Leuckartovej reakcii. Môže sa tiež použiť ako vyrovnávacia pamäť v kvapalinovej chromatografii (HP-LC), a je vhodný pre použitie v hmotnostnej spektrometrii s kvapalinovou chromatografiou ( LC/MS). Hodnoty kyslej disociačnej konštanty kyseliny mravčej a amónneho iónu sú 3,8 a 9,2.
Reakcia.
Pri zahriatí mravčanu amónneho sa odstraňuje voda, tvorí sa formamid. Pri ďalšom zahrievaní sa tvorí amoniak a voda.
2007 na Slovensku

Tento článok obsahuje výpis významných udalostí v roku 2007 na Slovensku.
Sakura

Sakura môže byť:
Predná hoľa

Predná hoľa () je vrch v Nízkych Tatrách. Leží nad Vernárom, približne juhozápadne od Popradu. Je najvyšším vrchom Národného parku Slovenský raj, ktorého hranica vedie jeho vrcholom.
Poloha.
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Predná hoľa. Leží v Prešovskom kraji, v okrese Poprad a na katastrálnom území obce Vernár. Najbližším sídlom je východným smerom ležiaci Vernár, južným sa nachádza Telgárt, severozápadne leží Liptovská Teplička a severne Vikartovce, Kravany a Spišské Bystré. Vrcholovou časťou vedie hranica Národného parku Nízke Tatry a Slovenský raj. 
Opis.
Predná hoľa leží v rázsoche, ktorá vybieha severovýchodným smerom z Kráľovej hole () cez Úplaz (). Severným smerom leží Koreň () a Čierny vrch (), západným Prostredný vrch (), Úplaz a Tri kopce (), južným Košarisko (), Borovniak () a Popová () a východným Javorina (), Barbolica () a Človečia hlava (). Severné svahy odvodňuje potok Bystrá, východné svahy prítoky Vernárskeho potoka, oba smerujúce do Hornádu, voda z južnej časti odteká Lastovičím potokom do Hnilca. Na vrcholovú časť vedie turistický chodník z obce Vernár.
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z odlesnených lokalít na svahoch je možné pozorovať okolité vrcholy Nízkych Tatier, no tiež Chočské vrchy, Západné a Vysoké Tatry, Kozie chrbty, Levočské vrchy, Branisko, Spišsko-gemerský kras, Volovské a Stolické vrchy.
Národné inline hokejové družstvo mužov USA

Americké národné inline hokejové družstvo mužov je mužský národný inline hokejový tím Spojených štátov, ktorý ho reprezentuje v medzinárodných inline hokejových súťažiach a zápasoch. Funguje pod záštitou Americkej federácie športov na kolieskových korčuliach (USARS) v súťažiach FIRS a USA Hockey v súťažiach IIHF. Družstvo sa od roku 1995 pravidelne zúčastňuje na majstrovstvách sveta FIRS a od roku 1996 na majstrovstvách sveta IIHF. Najlepším výsledkom národného tímu je 6-násobné víťazstvo na svetovom šampionáte IIHF, 15-násobné víťazstvo na svetovom šampionáte FIRS a 3-násobné víťazstvo na svetových hrách.
Petros Mauromichalis

Petos Mauromichalis, známy hlavne pod menom Petrobey Mauromichalis (* 1765 – † 1848, Atény), bol bohatý peloponézsky grécky kočabaši a jeden z najvýznamnejších generálov v Gréckej vojne za nezávislosť. 
Pôvod.
Rodina Mauromichalisovcov patrila k najvýznamnejším rodom na Peloponéze. Pochádzala z južnej časti, z polostrova Mani, ktorý bol známy ako kraj obývaný krutými bojovníkmi. Gréci z Mani sú potomkovia starovekých Sparťanov a sú známy svojou krutou vendettou a neustálymi bojmi medzi rodinami. Existujú dve teórie o pôvode Mauromichalisovcov. Podľa prvej pochádza meno Mauromichalis od nájdenej siroty, chlapca, ktorému dali meno Michalis a prezývku "Mauros (Čierny)". Podľa inej teórie sem prvý Mauromichalis prišiel v 14. stor. z Východnej Trácie, ktorú dobyli Turci. Tu, v Mani sa následne Mauromichalisovci pomiešali s vplyvnými rodmi a usadili sa v tradičnej opevnenej maniótskej dedine Limeni. Mauromichalisovci boli bohatí vlastníci pôdy v neustálom bojovom konflikte s Turkami. 
Životopis.
Kvôli bojom s Turkami bol Petros nútený odísť na Iónske ostrovy, ktoré patrili Francúzsku. Pôsobil vo francúzskej armáde a bol blízkym priateľom Napoleona Bonaparte, ktorého chcel presvedčiť, aby oslobodil Grécko. V roku 1814, po neustálych revolúciách Maniotov, sa sultán rozhodol udeliť kraju Mani autonómiu a tak situáciu upokojiť. Za vládcu Mani, v hodnosti beya určil sultán práve Petrosa Mauromichalisa, ktorý sa stal známy pod menom Petrobey. Napriek pocty zo strany Turkov sa Mauromichalis spojil s ostatnými peloponézskymi gréckymi bojovníkmi a kočabašmi proti Turkom. Vstúpil aj do tajnej gréckej protiosmanskej spoločnosti Filiki Eteria. V roku 1821 vypukla Grécka národná revolúcia proti Turkom. Petrobey sa do nej okamžite zapojil a so svojimi Maniotmi dobyl mesto Kalamata. Následne sa stal vodca tzv. mesénskej gerúzie, teda akejsi regionálnej vlády. Neskôr sa stal vodca Peloponézskej gerúzie, teda de facto vládcom celého Peloponézu. Spoločne s hlavným generálom Theodorom Kolokotronisom sa zaslúžil o dobytie hlavného mesta tureckého správcu Peloponézu, Tripolitsu, ako aj o dobytie mesta Argos a obranu Mesolongi. Významní generáli vo vojne boli aj Petrobeyovi synovia Ilias a Ioannis. 
Po oslobodení Grécka v roku 1830 sa vlády nad krajinou ujal gróf Ioannis Kappodistrias, Petros Mauromichalis sa stal členom gréckeho parlamentu, ale nesúhlasil s politikou Kappodistriasa, ktorý chcel vytvoriť moderný štát, čo by oslabilo pozíciu bohatých rodín kočabašiov, teda aj Mauromichalisa. Tak Petrosov brat Tzannis Mauromichalis vyprovokoval v Mani protivládne povstanie, ktoré však bolo potlačené a Kappodistrias zatkol ako aj Tzannisa, tak aj jeho brata Petrosa Mauromichalisa. Podľa tradícii Maniotov, musel jeho ďalší brat Konstantinos Mauromichalis svoju rodinu pomstiť. To urobil aj so svojim synom Jeorjom, keď spoločne zastrelili Kappodistriasa v Nafpliu, načo ich však hneď zabili. Sám Petros však vraždu odsúdil a keď sa gréckym kráľom stal bavorský šľachtic Otto, Petros sa stal viceprezidentom parlamentu. Zomrel v Aténach v roku 1848.
Eurábia

Eurábia je Európa silno ovplyvnená arabským svetom ako záporná vízia budúcnosti Európy v niektorých politických diskusiách. Vychádza z predpokladu, že islamské obyvateľstvo by malo mať o niekoľko generácií v Európe väčšinu v dôsledku prisťahovalectva a vysokej pôrodnosti islamského obyvateľstva.
Termín bol propagovaný autorkou Gisele Littmanovou, ktorá pod pseudonymom Bat Ye'or opísala v knihe "Eurabia: The Euro-Arab Axis" (2005) budúce spojenie medzi Európou a arabským svetom.
Prunus

Prunus môže byť:
Kempten (Allgäu)

Kempten je najväčšie mesto v historickom regióne Allgäu, v nemeckej spolkovej krajine Bavorsko. V roku 2006 tu žilo asi 61 000 ľudí.
Leží v údolí rieky Iller, je to druhé najvyššie položené nemecké mesto nad 50 000 obyvateľov. Územie mesta sa skladá z historických štvrtí Kempten, Sankt Lorenz, Sankt Mang a viac než 150 pripojených osád.
Dejiny.
Kempten patrí medzi najstaršie nemecké mestá. Archeologické doklady predrímskeho osídlenia chýbajú, avšak názov "Kambodunon"/"Cambodunum" je keltského pôvodu. Krátko po rímskom ovládnutí severného alpského podhoria (okolo roku 15 pred Kr.) tu mesto preukázateľne existovalo, je zmienené napríklad v IV. knihe Strabónovej geografie. Je možné, že v 1. storočí bolo Cambodunum centrom rímskej provincie "Raetie" predtým, než túto funkciu prevzal novšie založený Augsburg. Mesto zažilo rozkvet v 2. storočí, avšak potom nastal úpadok.
Od roku 740 tu pôsobili mnísi zo St. Gallen, v roku 774 vzniklo samostatné opátstvo. Kláštor postupne ovládol celé okolie, v roku 1213 udelil cisár Fridrich II. Štaufský jeho opátom v léno celé kemptenské grófstvo. Samotné mesto však bolo v roku 1289 na základe privilégia Rudolf I. Habsburský z poddanstva kláštora vybraté a stalo sa ríšskym mestom. Okolo kláštora potom vzniklo nové mesto, poddané kláštoru. Rozdelenie mesta medzi mešťanov a kláštor viedlo k častým sporom, niekedy i násilným. 
V roku 1525 za sedliackej vojny bol kemptenský kláštor úplne vyplienený jeho vlastnými poddanými, čo využili kemptenskí mešťania a mesto odkúpilo od opáta všetky zvyšné práva nad Kemptenom za 32 000 zlatých. Mesto sa tiež priklonilo k reformácii, avšak kláštoru poddaná časť mesta zostala naďalej katolícka. 
Počas tridsaťročnej vojny boli obe časti mesta spustošené vojskami a vypukla morová epidémia, takže počet obyvateľov klesol zo 6 000 na 900. Povojnová obnova bola vzhľadom na rivalitu oboch častí veľmi pomalá. 
Za napoleonských vojen, v roku 1802, bol Kempten začlenený do Bavorska a obe časti administratívne zjednotené, zjednotenie po stránke spoločenskej a stavebnej však trvalo dlhú dobu. Industrializácia začala v Kemptene najprv textilným, papierenským a potravinárskym priemyslom. V miestnej zápalkárni bolo v roku 1898 uskutočnené prvé priemyslové využitie dieselového motoru na svete.
Markos Botsaris

Markos Botsaris, "Μάρκος Μπότσαρης" (* 1790, Suli – † 1823, Karpenisi) bol grécky suliótsky generál v Gréckej vojne za nezávislosť od Turkov.
Životopis.
Markos Botsaris sa narodil v kraji Epirus, v dedine Suli, ktorá bola obývaná Suliótmi, teda albánsky hovoriacimi Grékmi (Arvaniti). Oblasť Suli bola jedna z nezávislých gréckych území v neustálom boji s Turkami a Sulióti boli známi svojim bojovným životom. Markos sa narodil do rodiny Kitsa Botsarisa. Rodina Botsarisovcov patrila k najvýznamnejším a najbohatším Suliótom a podľa tradície boli Botsarisovci príbuzní so slávnym protitureckým albánskym bojovníkom Gjergjom Kastriotisom Skenderbeyom. Markos vstúpil do tajného gréckeho protiosmanského spolku Filiki Eteria. Spočiatku však pomáhal osmanským vojskám potlačiť epirského uzurpátora Ali pašu z Tepeleny, no neskôr sa s ním dohodol a spojil proti Turkom. Ali Paša bol síce porazený, no zároveň v Marci roku 1821 vypukla Grécka vojna za nezávislosť, do ktorej sa Sulióti s Markom hneď pridali a Turkov mnohokrát porazili. Zaslúžil sa tiež o víťazstvo a záchranu obyvateľov počas prvého tureckého obliehania mesta Mesolongi. 21. augusta 1823 bol Botsaris zastrelený jedným Albáncom počas grécko-osmanskej bitke pri Karpenisi. Postava Marka Botsarisa a jeho hrdinská smrť sa však stala známa po celej západnej Európe, mnohí známi európsky spisovatelia mu venovali svoje diela. O Botsarisovi vzniklo mnoho ľudových gréckych aj albánskych piesní. Najznámejšia je grécka pieseň o smrti Botsarisa-"Thrinos Megalos (Veľký smútok)". Botsaris bol veľmi inteligentný, sám je autorom grécko-albánskeho slovníka.
Opátstvo svätého Havla

Opátstvo svätého Havla je opátstvo v meste St. Gallen vo Švajčiarsku. Založil ho v roku 719 svätý Otmar na mieste, kde mal svätý Havel (Gallus) svoju pustovňu. V 13. storočí sa opátstvo stalo ríšskym kniežatstvom.
Mnoho storočí patrilo medzi popredné európske benediktínske opátstva. Miestna knižnica má jednu z celosvetovo najväčších stredovekých zbierok.
Od roku 1983 je opátstvo zapísané na zozname svetového dedičstva UNESCO.
Kláštor Muri

Kláštor Muri je benediktínsky kláštor vo švajčiarskom kantóne Aargau, ktorý založili v roku 1027. 
Dejiny.
Kláštor založili Radbot Habsburský s manželkou Idou Lotrinskou a prvý konvent bol pozvaný z kláštora Einsiedeln v roku 1032. Kláštorný kostol a poklady v podobe kníh a historických dokumentov poničili požiare a drancovanie v roku 1300 a v rokoch 1443 - 1445.
Zachovala sa tzv. "Acta Murensia", dôležitá kronika z roku 1160 v ktorej je zapísaná genealógia zakladateľského rodu Habsburgovcov. Habsburský rod teda údajne pochádza od Guntrama zv. Bohatý, ktorý žil zrejme v druhej polovici 10. storočia.
Architektúra.
Z pôvodnej románskej podoby opátstva sa zachoval kostol s transeptom a krypta. V kostolnej budove sú bohaté fresky a vitráže. Zvyšok budov je väčšinou barokový. V ambite sú uložené srdcia príslušníkov habsburskej dynastie.
Preteky automobilov do vrchu

Preteky automobilov do vrchu je druh automobilového športu, v ktorom jazdci pretekajú na čas po určenej trase do stúpajúceho kopca.
Je to jedna z najstarších foriem automobilového športu, pričom prvé známe preteky automobilov do vrchu sa uskutočnili dňa 31. januára 1897 v La Turbie, blízko Nice. Preteky automobilov do vrchu Shelsley Walsh Speed Hill Climb vo Worcestershire v Anglicku sú najstaršími neprerušovanými pretekmi automobilov do vrchu na svete, ktoré sa konajú od roku 1905 na nezmenenej trati.
Trasy majú obvykle dĺžku od 1 až do 10 kilometrov. Ako názov napovedá, preteky automobilov do vrchu sa spravidla konajú v kopcovitých až hornatých oblastiach, ktoré zahŕňajú kľukaté cesty a prudké zákruty.
Pravidlá.
Pretekári štartujú z úpätia kopca. Cieľom je dostať sa v čo najkratšom čase do cieľa, ktorý je obvykle na vrchole kopca. Preteky automobilov do vrchu sa väčšinou konajú jeden až dva dni a to obvykle cez víkend.
Vozidlá.
Vozidlá pretekajúce v týchto pretekoch môžu patriť do akejkoľvek kategórie: osobné automobily, grand tourery, športové prototypy alebo monoposty. Vo výhode sú prevažne vozidlá s motorom s množstvom krútiaceho momentu, ktorý je schopný produkovať prudké zrýchlenie. Je teda normálne, že vo všetkých kategóriách víťazia jednosedadlové monoposty Formula 3000 a vzácne aj Formula 1.
Majstrovstvá.
FIA každoročne usporadúva majstrovstvá Európy a medzinárodné majstrovstvá v pretekoch automobilov do vrchu.
Lanzelin

Lanzelin alebo aj "Kanzelin" či "Landolt" (* asi 950 – † august 991) bol pravdepodobne syn Guntrama Bohatého, praotca rodu Habsburgovcov.
Jeho manželka sa volala Luitgard z Thurgau, alebo Liutgard, resp. Lütgard z Nellenburgu (* 960). Bola dcérou grófa Eberharda III. z Thurgau.
Severn

Severn môže byť:
Eleonóra Mária Habsburská

Eleonóra Mária Jozefa Habsburská (* 21. máj 1653, Regensburg – † 17. december 1697, Viedeň) bola rodená rakúska arcivojvodkyňa, a vydatá poľská kráľovná a lotrinská vojvodkyňa.
Životopis.
Narodila sa ako druhé dieťa cisára Ferdinanda III. a Eleonóry Magdalény Gonzagovej. 
V roku 1670 sa Eleonóra Mária vydala za poľského kráľa a litovského veľkovojvodu Michała Korybuta Wiśniowieckeho. Svadba sa konala v kláštore Jasná Hora v poľskom pútnickom meste Čenstochová. Jej manžel zomrel v roku 1673, manželstvo bolo bezdetné. 
Druhým Eleonórinym manželom sa vo Viedenskom Novom Meste v roku 1678 stal lotrinský vojvoda Karol V. Z tohto manželstva sa narodilo šesť detí. 
Eleonóra Mária zomrela vo veku 44 rokov a prežila aj svojho druhého manžela a dve zo svojich detí. Svojim potomkom predala svoje dedičstvo mantovských Gonzagovcov.
Typ písma (jazykoveda)

Typ písma (iné názvy: písmo, písmový/písomný systém, písmová/písomná sústava, sústava/systém písma, písacia sústava/písací systém) je písmo vymedzené z hľadiska spôsobu, ktorým sa sústava tvorená písmovými znakmi a konvenciami na ich používanie vzťahuje na jazykový systém (resp. pri najstarších typoch z hľadiska spôsobu, ktorým sa vzťahuje na systém myslenia alebo z hľadiska materiálu písmových znakov).
Zjednodušený úvod k tomuto článku si možno prečítať aj v článku písmo (jazykoveda); ďalšie vysvetlenia sú v článkoch o jednotlivých typoch písma.
Zhrnutie klasifikácií.
Konkrétne klasifikácie a označenia typov písma sa v literatúre značne rôznia. Konkrétne klasifikácie sú uvedené v nasledujúcom podnadpise, tu nasleduje ich celkové zhrnutie.
"Vysvetlivky: Lomka oddeľuje čisto jazykové synonymá, v zátvorkách sú uvedené ostatné synonymá. Veľké písmená A, B, C... označujú jednotlivé rôzne významy toho istého názvu (pre názvy oddelené lomkou platí spoločne veľké písmeno uvedené za názvom uvedeným za poslednou lomkou)."
Písmo v najširšom zmysle:
Ďalšie termíny, ktoré sa vyššie nedajú prehľadne zobraziť:
Príklady klasifikácií.
Vysvetlivky:
Texty sú zoradené nie podľa ich významu, ale približne podľa roku vydania
Slovenské a české texty.
Gazda, J. 2007.
Vývojové stupne písma:
Vaňo 2005.
Dejiny nášho písma: 
Krupa- Genzor 1989.
Písma sveta
V špeciálnej kapitole „Písmo budúcnosti a mimoriadne druhy zápisu“ sú uvedené:
Poznámky:
Ostatné texty.
ISO 15924.
ISO 15924 z roku 2004 (posledná novelizácia vo feb. 2012)
Poznámka: Názvy v úvodzovkách sú uvedené v angličtine (slovenský názov sa nepodarilo zistiť).
Ancient Scripts (2002 – 2012).
Staršia verzia (rok 2002) je napr. tu: https://web.archive.org/web/20020806133007/http://www.ancientscripts.com/ws_types.html
Autor tam jednak má trochu iné názvy typov jazykov (napríklad neuvádza synonymá abugida a abdžad), jednak má ako ďalší typ písma uvedené protopísmo (ktorého položky v novšej verzii presunul pod logografické písmo) a jednak tam aj kritizuje pojem ideografické písmo, pričom túto sekciu v novších verziách stránky úplne vynechal.
Wagner K. H..
Vývojové fázy písma:
Rogers 2005.
Iné, jednoduchšie delenie glotografického písma je na:
K termínu „ideografický“ autor píše, že sa často vyskytuje v najrozličnejších, často málo premyslených, významoch, pričom sa raz vzťahuje na morfogramy, inokedy zas na sémantické jednotky. Z dôvodu veľkého rizika zámeny odporúča termín vôbec nepoužívať.
Taylor 1995.
Poznámka: Prehľad uvádza iba písma preberané v knihe.
Daniels 1996; 1990.
A) Daniels 1996 
B) Daniels 1990 
DeFrancis 1989.
Poznámka: Súhrnný názov pre morfosylabické + morfokonsonantické + morfofonémické písmo znie morfofonické písmo (morfonické písmo).
Istrin 1961.
Poznámky:
Smith 1922.
Vývojové fázy písma:
Pojmové písmo

Pojmové písmo môže byť:
Znakové písmo

Znakové písmo môže byť:
Lingvografia

Lingvografia môže byť:
Fonografia

Fonografia môže byť:
Melissa Joan Hartová

Melissa Joan Hartová (* 18. apríl 1976, Smithtown, New York, USA) je americká herečka, producentka, režisérka, spisovateľka, speváčka a podnikateľka známa predovšetkým z televízneho seriálu Sabrina - mladá čarodejnica.
Eurytión (Fthia)

Eurytión (starogr. Εὐρυτίων – Eurytión, ) je v gréckej mytológii syn Ira a jeho manželky Démónassy, alebo podľa inej verzie syn Aktora , bol fthíjsky kráľ a účastník výpravy Argonautov.
Fthíjsky kráľ Eurytión prijal pod svoju ochranu hrdinu Pélea, ktorý sa oženil s jeho dcérou Antigonou a dostal tretinu jeho kráľovstva. Iróniou osudu je, že Eurytión zahynul práve rukou Pélea, keď ho nešťastnou náhodou zabil pri love kalydónskeho diviaka.
Kanadské národné inline hokejové družstvo mužov

Kanadské národné inline hokejové družstvo mužov je mužský národný inline hokejový tím Kanady, ktorý ho reprezentuje v medzinárodných inline hokejových súťažiach a zápasoch. Funguje pod záštitou Kanadskej inline hokejovej asociácie (NIHA). Družstvo sa prvýkrát predstavilo na majstrovstvách sveta IIHF v roku 1996. Hralo do roku 1998. Po dlhoročnej odmlke sa opätovne vrátilo na majstrovstvá sveta v roku 2008. Najväčším úspechom národného tímu sú 3 víťazstvá na svetovom šampionáte IIHF v rokoch 1998, 2012 a 2015 a víťazstvo na svetovom šampionáte FIRS v roku 2002.
Výsledky.
Panamerické hry.
 Po pozitívnom dopingovom teste kanadského brankára (Steve Vezina) na zakázané látky (stanozolol) bolo kanadské družstvo diskvalifikované a víťazom sa dodatočne stalo USA.
Eurytión (Kentaur)

Eurytión (starogr. Εὐρυτίων – Eurytión, ) je v gréckej mytológii Kentaur žijúci v horách Tesálie, bol najsilnejší z Kentaurov.
Eurytión bol jedným z Kentaurov, divokých poloľudí či polokoní, ktorí žili v horách Tesálie. Medzi Kentaurami bol Eurytión považovaný za najsilnejšieho.
Na pozvanie kráľa Lapithov Peirithoa sa spolu so svojimi druhmi zúčastnil jeho svadby. V priebehu hostiny sa však Kentauri opili a vyvolali bitku. V priebehu bitky sa Eurytión vrhol na novomanželku Hippodameiu a pokúsil sa ju uniesť. Kentauri potom nasledovali jeho príklad a pokúsili sa uniesť ostatné prítomné lapithské ženy. Grécki hrdinovia, ktorí boli tiež pozvaní na túto svadbu ale tomu zabránili a v krvavom boji väčšinu Kentaurov pozabíjali.
Nemecké národné inline hokejové družstvo mužov

Nemecké národné inline hokejové družstvo mužov je mužský národný inline hokejový tím mužov, ktorý reprezentuje Nemecko v medzinárodných inline hokejových súťažiach a zápasoch. Funguje pod záštitou Nemeckej federácie ľadového hokeja (DEB) a tiež Nemeckej asociácie kolieskových a inlineových športov (DRIV). Družstvo sa od roku 1996 pravidelne zúčastňuje na majstrovstvách sveta IIHF. Najväčším úspechom národného tímu je strieborné umiestnenie na svetovom šampionáte v roku 2012. Okrem toho získalo 4 bronzové medaily. Na majstrovstvách sveta FIRS sa prvýkrát predstavilo v roku 1999 a najlepší výsledok dosiahlo práve na tomto turnaji, keď obsadilo 6. miesto.
Nemecké družstvo sa tiež zúčastnilo oboch turnajov majstrovstiev Európy. Na turnaji v roku 2006 získalo bronzové medaily. V roku 2005 sa ako družstvo hostiteľskej krajiny zúčastnilo Svetových hier v Duisburgu, na ktorých obsadilo 6. miesto.
Rakúske národné inline hokejové družstvo mužov

Rakúske národné inline hokejové družstvo mužov je mužský národný inline hokejový tím mužov, ktorý reprezentuje Rakúsko v medzinárodných inline hokejových súťažiach a zápasoch. Funguje pod záštitou Rakúskej federácie ľadového hokeja (ÖEHV). Družstvo sa od roku 1996 pravidelne zúčastňuje na majstrovstvách sveta IIHF. Najlepším výsledkom národného tímu je 4. miesto na turnaji z roku 2007. 
Na majstrovstvách sveta FIRS sa prvýkrát predstavilo už v roku 1995. O dva roky neskôr dosiahlo na turnaji, ktoré hostilo práve Rakúsko, bronzovú medailu. A v roku 1998 dosiahlo svoj najväčší úspech, keď sa dostalo do finále a získalo striebornú medailu. Od roku 2000 sa však na podujatiach FIRS už nepredstavuje.
Slovinské národné inline hokejové družstvo mužov

Slovinské národné inline hokejové družstvo mužov je mužský národný inline hokejový tím Slovinska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Slovinského zväzu inline hokeja (IZS). Družstvo sa od roku 2002 pravidelne zúčastňuje na majstrovstvách sveta IIHF. Najlepším výsledkom národného tímu je 4. miesto na svetovom šampionáte z roku 2012. O rok neskôr skončilo v elitnej divízii posledné a kleslo do I. divízie.
Eurytión (obor)

Eurytión (starogr. Εὐρυτίων – Eurytión, ) je v gréckej mytológii obor, strážca stád obra Géryóna.
Eurytión bol obor, ktorý strážil stáda obra Géryóna na ostrove Erytheia. Jednou z dvanástich ťažkých úloh, ktoré hrdina Herakles plnil na príkaz kráľa Eurysthea bolo zmocniť sa týchto stád a priviesť ich do Mykén
Stáda Géryóna, obludného obra s troma telami boli ďaleko na západe, kde končí zem úzkou šijou, v staroveku nazývanou „"Heraklove stĺpy""(dnešný Gibraltársky prieliv). Herakles sem prišiel vo chvíli, keď boh slnka Hélios zostupoval so svojim slnečným vozom do Ókeana. Héliovi sa zapáčila Heraklova odvaha pri ich stretnutí a preto mu požičal svoj zlatý čln na ktorom sa dostal cez more na ostrov Erytheiu. Na ostrove sa na Herakla vrhol Géryonov dvojhlavý pes Orthos a obor Eurytión, ktorí spolu stádo strážili. Herakles ich oboch zabil, po nich aj Géryona a potom stádo hnal na Peloponéz. Aby toho ešte nebolo dosť, cestou premohol siláka Eryka a obra Káka, ktorí mu chceli ukradnúť niekoľko kráv.
Heatball

Heatball je alternatívny názov pre klasickú žiarovku, ktorý bol súčasťou satirického projektu strojného inžiniera Siegfrieda Rotthäusera z mesta Essen v Nemecku. 
V tomto projekte sa Rotthäuser snažil iniciovať diskusiu o nariadení EÚ 244/2009 vo verejnosti, ktorá má za následok zákaz bodových zdrojov svetla s energetickou účinnosťou horšou ako C do septembra 2012. Cieľom jeho a jeho bratranca bolo predávať klasické žiarovky ako malé vykurovacie telesá do zimy alebo pre kuracie farmy. Projekt mal veľký ohlas v medzinárodnej tlači.
História.
V apríli 2010 dvaja bratia, Rudolf a Siegfried Rotthäuser Hannot začali predávať klasické žiarovky cez internet. Označovali ich ako heatball a predávali ako malé vykurovacie telesá za cenu 1,69 €. 30 centov z každej predanej žiarovky sľúbili venovať projektu na záchranu dažďových pralesov, čo podľa Rotthäusera má väčší prínos pre životné prostredie ako zákaz klasických žiaroviek. Prvá dodávka 4000 žiaroviek sa predala za niekoľko dní a pripravovala sa ďalšia, so 40 000 žiarovkami. Druhá dávka bola objednaná, ale bola odmietnutá 16. novembra 2010 predstaviteľmi Kolínskeho letiska.
Hotel Adlon

Hotel Adlon je hotel na Unter den Linden, hlavnom bulvári v centre Berlína, priamo oproti Brandenburskej bráne. 
Prvý Hotel Adlon 1907–1945.
Prvý Hotel Adlon bol postavený v roku 1907 Lorenzom Adlonom, úspešným Berlínskym obchodníkom s vínom a reštauratérom. Adlon chcel postaviť svoj hotel na Pariser Platz, v srdci Berlína. Cisár Viliam II. mu osobne pomohol získať a zdemolovať Palais Redern, budovu navrhnutú Karlom Friedrichom Schinkelom, ktorá stála na mieste, ktoré si Adlon vybral. Na stavbe spolupracovali architekti Robert Leibnitz a Carl Gause, ktorý sa dokončenia nedožil.
Adlon bol v medzivojnovom období jedným z najznámejších hotelov v Európe a navštevovali ho celebrity ako Louise Brooks, Charlie Chaplin, Herbert Hoover, Josephine Baker a Marlene Dietrich. Bol tiež obľúbeným miestom stretávania sa novinárov, situovaný v srdci vládnej štvrte, vedľa Britskej ambasády, na tom istom námestí ako Francúzska a Americká ambasáda a iba pár ulíc vzdialený od Úradu kancelára a iných vládnych sídiel.
Hotel zostal otvorený aj počas Druhej svetovej vojny, aj keď počas posledných dní bitky o Berlín bol sčasti prerobený na vojenskú poľnú nemocnicu. Hotel prežil vojnu bez vážnych poškodení, keďže bombardovanie a ostreľovanie sa mu vyhlo. Avšak v noci na 2. mája 1945 vypukol v hotelovej vínnej pivnici požiar spôsobený opitými sovietskymi vojakmi, a tento zanechal hlavnú budovu v ruinách.
Hotel Adlon v časoch Východného Nemecka 1945–1984.
Po skončení vojny, vláda Východného Nemecka znovuotvorila nepoškodené zadné krídlo pod menom Hotela Adlon. Zničená hlavná budova hotela bola zdemolovaná spolu s ostatnými budovami na Pariser Platz. Námestie bolo ponechané ako opustený, trávou zarastený priestor medzi Východom a Západom, s Brandenburskou bránou stojacou osamotene pri Berlínskom múre. 
V roku 1964, bola ostatná časť budovy zrenovovaná a bola jej prerobená fasáda. Avšak v 70-tych rokoch bol zvyšok pôvodného Hotela Adlon zatvorený pre verejnosť a bol zmenený na ubytovňu pre východonemeckých učňov. Nakoniec bola budova v roku 1984 zdemolovaná. 
Druhý Hotel Adlon 1997–súčasnosť.
Po zjednotení Nemecka bol pozemok kúpený západonemeckou investičnou firmou. Bola tu navrhnutá budova čiastočne inšpirovaná originálom, a 23. augusta 1997 otvoril prezident Nemeckej Spolkovej Republiky nový Hotel Adlon, znovupostavený na tom istom mieste ako pôvodný hotel. Momentálne funguje ako Hotel Adlon Kempinski Berlin, súčasť hotelovej siete Kempinski. Vďaka svojmu úspechu bol dvakrát rozšírený s novými krídlami pozdĺž Behrenstrasse. Tieto sú známe ako Adlon Palais a Adlon Residenz.
1995 na Slovensku

Tento článok obsahuje výpis významných udalostí v roku 1995 na Slovensku.
Britské národné inline hokejové družstvo mužov

Britské národné inline hokejové družstvo mužov je mužský národný inline hokejový tím mužov, ktorý reprezentuje Spojené kráľovstvo v medzinárodných inline hokejových súťažiach a zápasoch. Funguje pod záštitou Britského zväzu inline hokeja (GBIH) a tiež Britskej asociácie inline hokeja (BIPHA). Družstvo sa prvýkrát predstavilo na majstrovstvách sveta IIHF v roku 1998 a od roku 2002 sa na nich predstavuje pravidelne. Najlepším výsledkom národného tímu je postup a následné 8. miesto v elitnej divízii na svetovom šampionáte v roku 2012, ktoré potom zopakovalo aj o 2 roky neskôr. Na majstrovstvách sveta FIRS sa prvýkrát predstavilo už v roku 1995 a jeho najlepší výsledok, ktoré dosiahlo na tomto turnaji, je 8. miesto.
Britské družstvo sa tiež zúčastnilo jedného turnaja majstrovstiev Európy, na ktorom obsadilo 5. miesto.
Menoikeus

Menoikeus (starogr. "Μενοικεύς – Menoikeus", ) môže byť v gréckej mytológii::
Maďarské národné inline hokejové družstvo mužov

Maďarské národné inline hokejové družstvo mužov je mužský národný inline hokejový tím Maďarska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Maďarského zväzu ľadového hokeja (MJSZ). Družstvo sa prvýkrát predstavilo na majstrovstvách sveta IIHF v roku 2000 a odvtedy sa na ňom predstavuje pravidelne. Najlepším výsledkom národného družstva je 9. miesto na svetovom šampionáte v rokoch 2001, 2002 a 2005.
Chorvátske národné inline hokejové družstvo mužov

Chorvátske národné inline hokejové družstvo mužov je mužský národný inline hokejový tím Chorvátska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Chorvátskeho zväzu ľadového hokeja (HSHL). Družstvo sa prvýkrát predstavilo na majstrovstvách sveta IIHF v roku 2006 a od roku 2010 sa nich predstavuje pravidelne. Najlepším výsledkom národného tímu je 8. miesto na svetovom šampionáte v roku 2017, ktoré si zabezbečilo po víťazstve v prvej divízii turnaja MS v roku 2015.
Belgické národné inline hokejové družstvo mužov

Belgické národné inline hokejové družstvo mužov je mužský národný inline hokejový tím mužov, ktorý reprezentuje Belgicko v medzinárodných inline hokejových súťažiach a zápasoch. Funguje pod záštitou Belgickej federácie ľadového hokeja (RBIHF). Družstvo sa predstavilo na majstrovstvách sveta IIHF v roku 2002 a 2004. Zhodne na nich obsadilo predposledné 15. miesto. 
Na majstrovstvách sveta FIRS sa prvýkrát predstavilo v roku 1997 a jeho najlepší výsledok, ktoré dosiahlo na tomto turnaji, je 10. miesto z turnaja v roku 2009. Belgické družstvo sa tiež zúčastnilo oboch turnajov majstrovstiev Európy, na ktorých obsadilo zakaždým posledné miesto.
Katedrála svätého Štefana (Skadar)

Katedrála svätého Štefana v Skadari je rímskokatolícka katedrála v severoalbánskom meste Shkodër (slov. Skadar). Je duchovným centrom rímskokatolíckych veriacich v Albánsku. Albánska rímskokatolícka komunita predstavuje viac ako 10% obyvateľov krajiny a je sústredená práve v severnej časti Albánska.
História.
Albánski katolíci sa snažili o vybudovanie dôstojného chrámu už v časoch osmanskej okupácie. V roku 1851 dal osmanský sultán Abdülmecid I. súhlas na vybudovanie katolíckej katedrály a sám prispel finančným darom na jej výstavbu. Peniaze poslal aj rímsky pápež Pius IX. a mnohí mecenáši zo zahraničia (najmä z Talianska a Rakúsko-Uhorska). Aj miestni katolíci zorganizovali finančnú zbierku. Peňazí však bolo málo, a tak sa stavba predlžovala. Na jej stavbe sa podieľali najmä rakúski architekti. Dokončená bola až v roku 1898 a v tomto čase bola najväčšou katedrálou na Balkánskom polostrove. Počas balkánskych vojen bola poškodená pri obliehaní čiernohorskými vojskami. Vtedy utrpela rozsiahle škody. Počas besnenia ateistického režimu bola v oku 1967 katolíkom odňatá a zmenená na športovú halu. Katolíckym veriacim sa vrátila až po páde komunistického režimu v roku 1990. V roku 1993 katedrálu navštívil aj pápež Ján Pavol II., ktorý tu konsekroval štyroch katolíckych biskupov Albánska.
Bulharské národné inline hokejové družstvo mužov

Bulharské národné inline hokejové družstvo mužov je mužský národný inline hokejový tím Bulharska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Bulharskej federácie ľadového hokeja (BFHL). Družstvo sa dokázalo prvýkrát kvalifikovať na majstrovstvách sveta IIHF v roku 2008. Obsadilo na nich posledné 16. miesto. Po víťazných domácich kvalifikáciách sa opäť predstavilo na vrcholnom šampionáte v rokoch 2012, 2013 a 2015, kde však zakaždým po vysokých prehrách obsadilo opäť iba 16. mieste.
SES

SES môže byť:
Grafológia

Grafológia môže byť:
Otcovia zakladatelia (Spojené štáty)

Otcovia zakladatelia (po anglicky "Founding Fathers") boli politickí lídri a štátnici, ktorí sa zúčastnili na podpise Deklarácie nezávislosti, zúčastnili sa Vojny za nezávislosť, zostavili Ústavu Spojených štátov alebo sa zaslúžili o ďalší rozvoj krajiny. Kategória Otcovia zakladatelia má dve podkategórie: „Signatárov Deklarácie nezávislosti“ a „Delegátov, ktorí pripravili návrh Ústavy“. Deklaráciu nezávislosti podpísalo spolu 56 osobností amerického politického života a ústavu pripravilo 36 osobností.
Názory historikov na to, koho medzi Otcov zakladateľov zaradiť sa rôznia. Americký historik Richard B. Morris v roku 1973 označil za sedem najvýznamnejších Otcov zakladateľov nasledujúce osobnosti:
Mária Anna Habsburská (1610 – 1665)

Mária Anna Habsburská (* 13. január 1610, Graz, Rakúsko – † 25. september 1665, Mníchov, Nemecko) bola rakúska arcivojvodkyňa a vydatá bavorská vojvodkyňa a regentka.
Životopis.
Narodila sa ako piate dieťa habsburského následníka trónu Ferdinanda II. Štýrskeho a jeho prvej manželky Márie Anny Bavorskej.
15. júla 1635 sa vo Viedni vydala za bavorského kurfirsta Maximiliána I. (* 1573 - † 1651) z rodu Wittelsbachovcov, manželstvo bolo šťastné.
Mária Anna sa veľmi zaujímala o politiku a je považovaná za veľmi zdatnú a obratnú ženu. Stála po manželovom boku a bola mu nápomocná vo vladárskych povinnostiach. Po Maximilianovej smrti v roku 1651 preukázala svoje vrodené schopnosti i získané skúsenosti ako regentka za staršieho syna Ferdinanda Mária.
Péleus

Péleus (starogr. Πηλεύς – Péleus, ) je v gréckej mytológii syn aigínskeho kráľa Aiaka a jeho manželky Endéidy. Bol fthíjsky kráľ.
Péleus sa preslávil mnohými hrdinskými činmi, ale aj činmi, za ktoré musel pykať. Ale slávnym sa stal najmä tým, že bol otcom najväčšieho hrdinu trójskej vojny Achillea.
Keď v mladosti zabil v hádke svojho brata Fóka, utiekol zo svojej domoviny a našiel si útočisko u fthíjskeho kráľa Eurytióna a s jeho dcérou Antigonou sa oženil. Krátko nato musel utiecť i z Fthíe – so svojim svokrom sa zúčastnil poľovačky na hrozného kalydónskeho diviaka, kde nešťastnou náhodou Eurytióna zabil. Následne odišiel do Iólku v Tesálii, kde ho prijal kráľ Akastos. Ale séria nešťastí aj naďalej pokračovala: Akastova manželka sa do Pélea zamilovala, on však jej lásku neopätoval. Preto ho potom obvinila, že ju chcel zviesť. Akastos svojej žene uveril a rozhodol sa Pélea zabiť. Vylákal ho do pélijských lesov, kde žili diví Kentauri a keď po poľovačke zaspal schoval mu meč, aby sa neskôr nemohol brániť. Péleus však meč našiel, vrátil sa do Iólku, kde Akasta a jeho falošnú ženu zabil.
Po období početných bohatých obetí bohom, ktorými sa Péleus očistil od svojich krvavých činov, vrátil sa do Fthíje, aby sa ujal vlády. Jeho manželka už ale nebola nažive, preto sa rozhodol, že sa znova ožení. V tej dobe sa najvyšší boh Zeus uchádzal o morskú bohyňu Thetis, keď sa mu doniesla veštba, že jej budúci syn prevýši po všetkých stránkach svojho otca, Zeus z milostného dobrodružstva vycúval a Thetidu vydal za práve ovdoveného Pélea. Thetis sa za neho vydať nechcela, ale proti vôli Dia nič nezmohla. Svadba sa konala v jaskyni kentaura Cheiróna za účasti všetkých bohov. Pri svadobnej hostine sa odohral slávny spor o zlaté jablko zo záhrady Hesperidek, ktoré medzi bohyne hodila bohyňa sváru Eris a malo patriť "tej najkrajšej". Rozpútal sa spor, ktorého výsledok nakoniec viedol k trójskej vojne.
Manželstvo Pélea a Thetidy nebolo šťastné – ona sa trápila sobášom so smrteľným človekom, on zase tým, že ich syna Achillea kvôli tomu, že mu chcela dať nesmrteľnosť, natierala ambróziou a zakaľovala nad ohňom. Péleus sa však domnieval, že chce syna zahubiť, vytasil na ňu meč a ona bez slova ušla a už sa k nemu nikdy nevrátila. Rovnako tak syn Achilles – keď dospel, zvolil si slávu na poli vojnovom a pod hradbami Tróje zahynul.
Menoikeus (otec Kreonta)

Menoikeus (starogr. Μενοικεύς – Menoikeus, ) je v gréckej mytológii otec Kreonta, kráľa v Tébach.
Korene rodu Menoikea siahajú až k známemu jeho predkovi Kadmovi, ktorý pomocou vojakov zrodených z jeho „"dračej sejby"" postavil Téby a stal sa tak prvým tébskym kráľom. Menoikeus bol tiež jedným z vojakov zrodených z tejto sejby. Potomkami Menoikea boli Kreón, dvakrát vládnuci v Tébach a Iokasté, ktorá sa stala manželkou kráľa Laia a matkou Oidipa. Neskôr, po tragických udalostiach, daných osudom, sa stala tiež manželkou Oidipa, ktorý bol vrahom svojho otca. 
Keď sa v detstve odložený syn Oidipus už ako dospelý vrátil do Téb, nevedomky zabil muža, ktorý ako sa neskôr ukázalo bol jeho otcom. Následne sa oženil s vlastnou matkou a tak vyvolal hnev bohov, žiadajúcich jeho potrestanie. Bohovia za trest zoslali na Téby mor, ktorý krajinu nesmierne sužoval. Veštec Teiresias oznámil vôľu bohov: mesto bude od moru uchránené len vtedy, ak za mesto zomrie jeden zo zasiatych, mužov zrodených z dračích zubov, ktorých Kadmos na radu bohov sial do zeme.
Menoikeus sa bez váhania išiel obetovať a vrhol sa z hradieb. Tébania mu za to boli vďační, ale jeho obeť bola aj tak márna a nemohla odvrátiť všetky ďalšie nebezpečenstvá a pohromy, ktoré sa na Téby valili, tie nakoniec po krvavej vojne viedli až k zničeniu mesta.
Charlotte Schwabová

Charlotte Schwabová (* 17. december 1952, Bazilej, Švajčiarsko) je švajčiarska herečka. Jej najznámejšia rola je úloha šéfky diaľničnej polície Anny Eneglhardtovej v nemeckom seriáli Kobra 11.
Biografia.
V 17 rokoch ju zaujalo herectvo a neskôr vyštudovala hudobno-dramatický odbor Štátneho konzervatória v Berne a potom zahájila svoju kariéru. V televízii sa objavuje od roku 1970. V rokoch 19962008 hrala v nemeckom seriáli "Kobra 11" šéfku Annu Engelhardtovú.
Z prvého manželstva s hercom Pettom Simonischekom (* 1946) má syna Maximiliana (* 1982), ktorý je tiež herec. S druhým manželom, hercom a režisérom Svenom-Ericom Bechtolfom (* 1957) má syna Hansa.
Hovorí nemecky, anglicky, francúzsky a taliansky. Jej najväčšími koníčkami sú psychológia a varenie. Je veľká futbalová fanúšička klubu SC Freiburg. Žije v Hamburgu.
Majstrovstvá WAFF vo futsale

Majstrovstvá WAFF vo futsale je najvyššie medzinárodné západoázijské podujatie vo futsale, ktoré riadi Západoázijská futbalová federácia (WAFF). Jeho história siaha do roku 2007, kedy sa v Iráne konal prvý turnaj mužov a o rok neskôr v Jordánsku aj prvý turnaj žien. V mužskej i v ženskej kategórii získalo najviac prvenstiev družstvo Iránu.
Centrál

Centrál môže byť:
Centrál (polyfunkčná budova)

Centrál je polyfunkčná budova v Bratislave v oblasti Trnavské mýto-Miletičova-Jelačičova, ktorá bola vo výstavbe v rokoch 20092012. Developerom projektu je spoločnosť Immocap Group, architektom Ivan Kubík. Skladá sa z 20-podlažnej výškovej kancelárskej budovy s výškou 83,5 m, 14-podlažného hotela a ďalších časti, ktoré obsahujú nákupnú galériu, 25-metrový plavecký bazén, v pôvodnom projekte sa uvažovalo aj s bytmi.
V nákupnom centre sa nachádza cca 150 obchodov s oblečením, obuvou, športovými potrebami, elektro, šperky, atď. V podzemí sa nachádzajú tri podzemné podlažia parkovísk, z ktorých vrchné dve slúžia pre návštevníkov nákupného centra a najspodnejšie podlažie, je určené pre parkovanie zamestnancov Orangeu a Hotela Lindtner, ktorého otvorenie je plánované na Marec 2013.
V prvom podzemnom podlaží môžu návštevníci nájsť predajňu potravín na rozlohe 2 600 m².
V najvrchnejšom podlaží sú umiestnené reštaurácie a rýchle občerstvenie, ako aj zelená strecha, ktorá bude v lete slúžiť ako oddychový priestor s lavičkami a parkom, na streche je taktiež umiestnený aj veľký detský kútik, kde sa budú o deti návštevníkov starať pracovníci s pedagogickým vzdelaním.
Postavená je na mieste, kde v minulosti boli bratislavské Kúpele Centrál.
Majstrovstvá WAFF vo futsale žien 2012

Majstrovstvá WAFF vo futsale žien 2012 boli 2. majstrovstvá WAFF vo futsale žien, ktoré riadi Západoázijská futbalová federácia (WAFF). Konali od 3.12. apríla 2012 v Manáme, v Bahrajne, za účasti 7 tímov. Domáci Bahrajn a Katar boli debutujúce krajiny na tomto turnaji. Všetky zápasy sa hrali v Khalifa Sports City. Iránky obhájili titul spred štyroch rokov.
Skupiny.
Pozn: Číslo v zátvorke udáva umiestnenie v aktuálnom medzinárodnom rebríčku Roon Ba k 7. aprílu 2012.
Menoikeus (syn Kreonta)

Menoikeus (starogr. Μενοικεύς – Menoikeus, ) je v gréckej mytológii syn tébskeho kráľa Kreonta a jeho manželky Eurydiky. 
Menoikeus, zvaný aj "Megareus", bol vnukom jeho menovca Meneoika, ktorý sa z vôle bohov obetoval skokom z hradieb, aby zachránil Téby postihnuté morom. Trest bohov padol na mesto po vláde kráľa Oidipa, jedného z najtragickejších postáv gréckych mýtov. Jeho otec Laios ho po narodení nechal pohodiť v lese, kde ho našiel pastier, ktorý ho vychoval. Oidipus sa už ako dospelý do Téb vrátil a nevedomky zabil muža, ktorý ako sa neskôr ukázalo bol jeho otcom. Následne sa oženil s vlastnou matkou a tak vyvolal hnev bohov, žiadajúcich jeho potrestanie.
História sa opakovala. Aj Menoikeus sa obetoval ako jeho starý otec. Po porade s veštcami, pred bránami mesta dobrovoľne zomrel, aby mesto zachránil pred Argejčanmi vo vojne zvanej Siedmi proti Tébam. Argejčania utrpeli porážku a Téby sa zachránili, ale o desať rokov potomkovia padlých vojvodcov zorganizovali ďalšiu vojenskú výpravu proti Tébam a tentoraz už mesto dobyli a zničili vo vojne epigonov.
Pausanias v druhom storočí pri svojom putovaní po Grécku navštívil aj Téby, kde videl Menoikeov hrob na ktorom rástol strom granátovníka. Červená dužina granátových jabĺk mala údajne pripomínať jeho krv, ktorú pre svoje mesto prelial.
Majstrovstvá ASEAN vo futsale

Majstrovstvá ASEAN vo futsale alebo Majstrovstvá AFF vo futsale je vrcholné medzinárodné juhovýchodoázijské (ASEAN) podujatie vo futsale, ktoré riadi Futbalová federácia ASEAN (AFF). Jeho história siaha do roku 2001, kedy sa v Malajzii konali prvé majstrovstvá ASEAN mužov. V roku 2012 sa mali vo Vietname konať aj prvé majstrovstvá ASEAN žien, ale boli zrušené. Šampionát prebieha od roku 2005 každoročne. V mužskej kategórii v ňom jednoznačne dominuje družstvo , ktoré vyhralo všetky turnaje, na ktorých sa zúčastnilo. 
V roku 2011 boli plánované 9. majstrovstvá ASEAN mužov v indonézskej Jakarte, ale boli zrušené.
Rocheova medza

Rocheova medza alebo Rochova medza [rošova] je najmenšia vzdialenosť, v ktorej sa môže pohybovať satelit planéty či planétky bez toho, aby bol roztrhaný slapovými silami. Pre zidealizovaný model kvapalného satelitu bez vnútorného pnutia s rovnakou hustotou ako hlavné teleso je Rocheova medza 2,44-násobok polomeru hlavného telesa. Objavil ju Édouard Albert Roche v roku 1848.
Peter Koza

Peter Koza (* 3. júl 1946) je slobodný šermiarsky majster, kaskadér, považovaný za zakladateľa historického šermu na Slovensku.
Životopis.
Vyštudoval inžinierstvo na Slovenskej technickej univerzite. So športovým šermom začal v oddiele TJ Lokomotiva Bratislava. Jeho majstrom bol krátko aj Josef Benedik, spoluzakladateľ československého športového šermu. Má za sebou vyše 50 rokov šermu rozličných šermiarskych smerov a škôl. Pôsobil taktiež aj ako choreograf v SND, ale i v divadlách v Košiciach, Nitre, Martine, Prešove a Českých Budějovicích.
Gerbrandytoren

Gerbrandytoren (doslova "Gerbrandyho veža") je 366,8 metrov vysoká "čiastočná veža" na okraji holandskej obce IJsselstein v provincii Utrecht. Je najvyššou svojho typu na svete. Stavba má najvyššiu anténu sveta.
História.
Veža sa začala stavať na konci 50. rokov 20. storočia dokončená bola v roku 1961. Po dokončení bola najvyššou stavbou Európskej únie, čím predbehla 312 metrov vysokú Eiffelovu vežu. Keď bola dokončená, dosahovala výšku 382,5 m. Čiastočná veža bola pomenovaná po Pietrovi Sjoerdsovi Gerbrandym. V roku 1973, keď Veľká Británia vstúpila do EÚ, rekord Najvyššia stavba EÚ mu zobral vysielač Belmont s výškou 387,5 metra. Výška Gerbrandytoren bola znížená v roku 1987 na 375 metrov a v roku 2007 na dnešnú výšku. Od roku 1992 ozdobujú vežu ako najvyšší vianočný stromček na svete. Zakladatelia tejto tradície boli Tom a Martin Westland. Veža je dodnes najvyššou stavbou Holandska, najvyššou v Beneluxe, piatou v EÚ a ôsmou v Európe.
15. júla 2011 zachvátil vežu menší požiar. O niekoľko hodín neskôr zachvátil požiar aj o pár metrov nižšiu Zendstation Smilde, ktorý spôsobil zrútenie antény. Predpokladá sa, že opravy budú trvať do augusta 2012.
Čiastočné veže.
Čiastočná veža je taký typ veže, ktorú spolovice tvorí vysoká anténa a spolovice budova, zväčša s kruhovitým pôdorysom. Gerbrandytoren je najvyššou svojho typu. Strecha Gerbrandytoren je vo výške 100 metrov nad terénom, čo znamená, že anténa je vysoká 236,8 metrov vysoká.
Radar v Dimone

Radar v Dimone je zariadenie neďaleko mesta Dimona v Izraeli. Pozostáva z dvoch 400 metrov vysokých radarových veží a ich účelom je zaznamenať blížiace sa medzikontinentálne rakety a poskytnúť dáta potrebné k ich zničeniu. Dokáže pokryť plochu do vzdialenosti až 1500 míľ od základne. Zariadenie vlastní a prevádzkuje americká armáda. Radarové veže sú najvyššími stavbami v Izraeli a taktiež najvyššími používanými ako radar.
Eurydiké

Eurydiké alebo Eurydika alebo zriedkavo Eurydike (starogr. "Εὐρυδίκη – Eurydiké", ) môže byť:
Eurydike môže byť aj:
Majstrovstvá ASEAN vo futsale mužov 2012

Majstrovstvá ASEAN vo futsale mužov 2012 boli v poradí 9. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 19.27. apríla 2012 v Bangkoku, v Thajsku, za účasti dovtedy rekordných 10 tímov. Piatykrát sa šampionát konal v Thajsku. Zápasy sa hrali aréne Bangkok Thonburi Stadium. Thajsko sa ôsmykrát stalo víťazom turnaja, keď vo finálovom stretnutí zvíťazilo nad Vietnamom.
Skupiny.
Poznámka: Číslo v zátvorke udáva umiestnenie v aktuálnom medzinárodnom rebríčku Roon Ba k 7. aprílu 2012.